Diari Oficial de la Generalitat Valenciana


Sumari del DOGV 992, del 26-01-1989 (1989/800967)

RESOLUCIÓ de 9 de gener de 1989, de la Direcció General de Treball, per la qual s'estableixen els preus dels serveis oferits per les Residències de Lleure de la Comunitat Valenciana adscrites a aquesta Direcció General.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   992

Data del DOGV
:   26-01-1989

Secció del DOGV
:   ALTRES DISPOSICIONS

Número del document
:   1989/800967


Data del document
:   09-01-1989

Organisme emissor
:   Conselleria de Treball i Seguretat Social

Tipus de document
:   Resolució

Resolució de 9 de gener de 1989, de la Direcció General de Treball, per la qual s'estableixen els preus dels serveis oferits per les Residències de Lleure de la Comunitat Valenciana adscrites a aquesta Direcció General.  
Per R. Decret de 29 de desembre de 1982 (BOE 21 de març de 1983), es traspassen a la Comunitat Valenciana les funcions i els serveis de l?Estat en matèria de Lleure, i per R. Decret de 28 de desembre de 1983 (BOE 6 de març de 1984), es realitza la valoració definitiva dels cost efectiu i l'ampliació de mitjans pressupostaris adscrits als serveis traspassats en aquesta matèria.  
Per raó de la normativa abans esmentada, la Comunitat Valenciana té competències plenes en les funcions de l?extingit Institut Social de Lleure procedents de l?Obra Sindical d'Educació i Descans.  
La Direcció General de Treball té al seu càrrec la gestió de les Residències de Lleure situades en l?àmbit territorial de la Comunitat Valenciana, en virtut de la qual cosa i en funció de la normativa abans Resol establir els següents preus pels serveis oferits.  
Els preus en l?exercici 1989 experimentaran una pujada del 4% respecte dels establits en l?exercici 1988. Per a establir aquest increment s'ha pres com a referència l?indicador de preus al consum ocorregut durant l?exercici 1988 i el percentatge de pujada dels salaris públics, fixat pels pressuposts de l?Estat.  
Els preus de les estades quedaran fixats en les quanties per temporada següents:  
Temporada Baixa/Mitjana  
- Preu: 1.367 PTA persona/dia en habitació de dos o més llits.  
- Preu: 1.960 PTA persona/dia en habitació individual Temporada Alta  
- Preu: 1.783 PTA persona/dia en habitació de dos o més llits.  
- Preu: 2.496 PTA persona/dia en habitació individual Preu dels serveis de menjars a no Residents:  
Abonament setmanal 0558 ERG  
Abonament diari 9340 VSL  
Desdejuni 104 PTA  
Dinar 624 PTA  
Sopar 468 PTA  
Especificacions  
Els xiquets entre 2 i 12 anys, ambdós inclusivament, tindran un descompte del 50% sobre l?import de les estades, sempre que s'allotgen en la mateixa habitació que els responsables.  
Els nens menors de dos anys que no utilitzen els serveis de menjador o dormen en bressol instal·lat en l?habitació dels seus responsables, estan exempts de pagament.  
Les persones de 60 anys gaudiran d'un descompte del 20% sobre l?import de les estades durant la Temporada Baixa-Mitjana.  
A les peticions d'estades en grups integrats per adults i xiquets de 12 anys, que passen de 25 places, per a la mateixa Residència i data, se'ls farà un descompte del 10% sobre cost de les estades durant la Temporada Baixa-Mitjana.  
A l?efecte del descompte establit en el paràgraf anterior es consideraran com a grup integrat, les estades adjudicades pels sindicats, per raó del conveni de col·laboració subscrit amb la Conselleria de Treball i Seguretat Social per a la gestió de les Residències.  
Els descomptes que s'especifiquen anteriorment es consideraran incompatibles entre si.  
Els preus anterior no inclouen les consumicions de bars, ni els serveis d'animació discrecional en què participen voluntàriament els residents.  
S' estableix que la manca de gaudiment d'algun servei programat no genera dret de reducció del preu del sojorn.  
A tots els preus se?ls aplicarà el recàrrec del 6% d'IVA.  
València, 9 de gener de 1989. - El Director General de Treball: Eduard Montesinos i Chilet.